Is-Segretarju Parlamentari Owen Bonnici ikkonferma fil-Parlament li l-Gvern qed jimxi bl-istess mod kif kienet timxi l-amministrazzjioni preċedenti fil-każ meta jkun hemm theddida ta’ bomba fil-bini tal-qorti. Meta wieġeb għal osservazzjoni tal-membru parlamentari Nazzjonalista Jason Azzopardi, Dr Bonnici qal li nies esperti kapaċi jgħidu jekk theddida ta’ bomba hix vera jew inkellha hix waħda fażulla (hoax). Għalhekk, bħal ma ġara dalgħodu, it-tfittxija fil-bini tal-qorti saret waqt li komplax-xogħol normali fl-awli u kollox baqa’ sejjer “business as usual”. Huwa fatt, qal is-Segretarju Parlamentari, li ħafna minn dan it-theddid tya’ bomba jkun biss pass min xi ħadd li jkollu kawża u ma jkun irid li tinstema’. Dr Azzopardi ilmenta mal-Ministru għall-Intern Emanuel Mallia dwar din is-sitwazzjoni u qal li “darba tiġi ħażina”. Dr Bonnici qal li kien hemm “osservazzjonijiet” mill-union tal-ħaddiema dwar din il-proċedura u huwa ta struzzjonijiet lid-Direttur tal-Qorti biex jibda taħdidiet dwar dan.